ایرانی صدر کا تہران آتشزدگی واقعے کی تفصیلات جلد سامنے لانے کا حکم

ایرانی صدر حسن روحانی نے جمعرات کے روز وزیر داخلہ کو حکم دیا ہے کہ تہران میں مشہور تجارتی عمارت کی آتشزدگی اور تباہ ہونے کی وجوہات اور تفصیلات کو جلد سامنے لایا جائے۔

خبر کا کوڈ: ۴۲۵۷۸۷

تاریخ: ۱۹ فروردين ۲۰۱۷ - ۲۰:۵۶

رسا نیوز ایجنسی کی رپورٹ کے مطابق ایرانی صدر حجت الاسلام حسن روحانی نے جمعرات کے روز وزیر داخلہ کو حکم دیا ہے کہ تہران میں مشہور تجارتی عمارت کی آتشزدگی اور تباہ ہونے کی وجوہات اور تفصیلات کو جلد سامنے لایا جائے۔

اسلامی جمہوریہ ایران کے دارالحکومت تہران میں 55 سال پہلے بننے والی سب سے بلند عمارت جمعرات کی صبح آتشزدگی کی وجہ سے گر کر تباہ ہو گئی۔

'پیلاسکو' تجارتی مرکز تہران میں 1962 میں تعمیر کیا گیا تها۔ یہ عمارت 17 منزلوں پر مشتمل اور ایران میں پہلی بار بننے والی جدید اور بلند عمارت تهی۔

تفصیلات کے مطابق، صدر ممکلت حجت الاسلام حسن روحانی کی جانب سے ایرانی وزیر داخلہ 'عبدالرضا رحمانی فضلی' کو جاری کردہ احکامات میں پیلاسکو عمارت آتشزدگی کے قصور واروں کی جلد نشان دہی اور متاثیر افراد کو متعلقہ اداروں کی جانب سے نقصانوں کا ازالہ کرنے کا مطالبہ کیا گیا ہے۔

ایرانی حکام کے مطابق، پیلاسکو عمارت کے گرنے سے اب تک 45 ریسکیو اہلکاروں سمیت 65 افراد زخمی ہوچکے ہیں۔

اس وقت سنئیر نائب ایرانی صدر 'اسحاق جہانگیری' تباہ ہونے ولای عمارت کے جائے وقوعہ پر پہنچ گئے جن کا مقصد ریکسیو آپریشن کا معائنہ اور متاثرین کے ساتھ یکجہتی کا اظہار کرنا ہے۔/۹۸۹/ف۹۴۰/